open-index/open-wikipedia-markdown huggingface dataset:
Սիդհարթ Մալհոթրա

**Սիդհարթ Մալհոթրա** (, , ), հնդիկ դերասան և մոդել։

## կենսագրություն
Սիխարտխը ծնվել է 1985 թվականի հունվարի 16-ին, Դելիում, առևտրային նավատորմի նախկին կապիտան Սունիլի և տնային տնտեսուհի Ռիմիի ընտանիքում։ Նա սովորել է Դոն Բոսկոյի և Բիռլ Վիդյա Նիտեկանդի (Նյու Դելի) դպրոցներում, այնուհետև ավարտել է Բախարատ Սինգհի ուսումնարանը։ 18 տարեկան հասակում նա սկսել է մոդելի կարիերան, բայց չորս տարի հետո դժգոհության պատճառով որոշել է թողնել այդ մասնագիտությունը։

Կարիերան շարունակել է որպես դերասան, հաջող անցել է ֆիլմի լսումները, որի ռեժիսորն էր Անուբխավ Սինխը, սակայն ֆիլմը այդպես էլ չի թողարկվել։ Դրանից հետո Սիդխարտխը աշխատել է որպես ռեժիսոր Կարան Ջոհարի օգնական «Իմ անունը Կխան է» ֆիլմում։ 2012 թվականին դերասանը դեբյուտել է Կարան Ջոհարի «Տարվա ուսանող» ֆիլմում, երկու նորեկների` Դհավան Վարունի և Ալի Բխատի հետ։ Նրա հերոսը` Աբխիմանյու Սինգխը, ուսանող էր սահմանափակ բյուջեով, որը մրցում է իր հարուստ լավագույն ընկերոջ` Ռոխանի հետ դպրոցական ամենամյա առաջնությունում։ Ֆիլմն առևտրային հաջողություն է ունեցել։ Երկու տարի անց Սիդխարտխը նկարահանվել է «Նա ժպտում է, նա ծուղակում է» ռոմանտիկ կատակերգությունում, Պարինիտի Չոպրայի հետ։ Նույն տարում թողարկվում է «Մի չարագործ» ֆիլմը, որտեղ նա կատարում էր անուղղելի հանցագործի` Գուռուի դերը, որի անբուժելի հիվանդ կնոջը սպանում է քրեական մարդասպանը։ Այս ֆիլմը առևտրային մեծ հաջողություն է ունեցել։

2015 թվականին դերասանը նկարահանվել է «Եղբայրներ» սպորտային դրամայում, բայց ֆիլմը չի արդարացրել սպասելիքները` ստանալով քննադատների բացասական գնահատականը և ցածր ցուցանիշներ ունենալով վարձույթում։ Նրա հաջորդ ֆիլմը 2016 թվականի «Կապուրը և որդիները» ընտանեկան դրաման էր։ Ֆիլմը ունեցել է առևտրային հաջողություն։ Նույն թվականանին թողարկվել է «Կրկին ու կրկին նայիր» ֆիլմը, որտեղ նա խաղում է մաթեմատիկոսի դերը, որը ճանապարհորդում է ժամանակի մեջ` հենց դրանով գիտակցելով ընտանեկան կյանքի կարևորությունը։ Ֆիլմում նրա խաղընկերն էր Կատրինա Կաիֆը։

2017 թվականին թողարկվել է «Ջենթլմենը» ֆիլմը, որտեղ դերասանը Ժակլին Ֆերնանդեսի խաղընկերն էր, նաև երգել է «Bandook Meri Laila» երգից հատված։ Սակայն նրա վոկալային ընդունակությունները չեն փրկել ֆիլմի ձախողումը վարձույթում։ Նույն թվականին նա Ittefaq ֆիլմի րիմեյքում կատարել է սպանության մեջ կասկածվող Վիկրամի դերը, խաղալով Սոնակշի Սինհայի հետ։ Ֆիլմը ունեցել է առևտրային հաջողություն։

Այժմ պատրաստվում է Aiyaary ֆիլմի թողարկմանը, որտեղ նա հանդես է գալիս բանակի մայորի դերում։

## Ֆիլմագրություն

## Ծանոթագրություններ

Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ մոդելներ
Կատեգորիա:Հնդիկ սցենարիստներ
Նիկոլաու Լոբատու

**Նիկոլաու դուշ Ռեիշ Լոբատու** (, ), Արևելյան Թիմորի անկախության մարտիկ, նախագահի պաշտոնակատար (1977-1978) Ինդոնեզիայի կողմից օկուպացիայի ժամանակ։

## Կենսագրություն
Սկզբում սովորել է ճեմարանում, սակայն հրաժարվել է հոգևոր կրթությունից, տեղափոխվել է բժիշկ Ֆրանսիշկու Մաչադուի վարժարան Դիլիում, որտեղ սովորել է փիլիսոփայություն, քաղաքագիտություն, կառավարում և պորտուգալերեն։ Այնուհետև ծառայել է պորտուգալական բանակում։ 1968 թվականին, ավարտելով այն, աշխատել է Արևելյան Թիմորի գյուղատնտեսության հարցերով հանձնաժողովում, այնուհետև ֆինանսական ծառայությունում, որտեղ պատասխանատու էր պետծառայողների ֆինանսավորման համար։

1974 թվականին դարձել է Արևելյան Թիմորի անկախության հեղափոխական ճակատ կուսակցության (ՖՐԵՏԻԼԻՆ) հիմնադիրներից մեկը՝ դառնալով նրա փոխնախագահ։ 1975 թվականին նշանակալի դեր է խաղացել Պորտուգալիայից ապագաղութացման և Արևելյան Թիմորի անկախության հռչակման գործընթացում։ 1975 թվականի նոյեմբերին նշանակվել է երկրի առաջին վարչապետ։ Սակայն դրանից 9 օր անց ինդոնեզական զորքերը գրավել են Արևելյան Թիմորը։

Լոբատոն դարձել է Դիմադրության շարժման առաջնորդներից մեկը։ 1976 թվականին նա նշանակվել է ՖՐԵՏԻԼԻՆ զինված ուժերի հրամանատար, 1977 թվականին՝ կուսակցության նախագահ։ 1977-1978 թվականներին եղել է Արևելյան Թիմորի նախագահը։ 1978 թվականի դեկտեմբերին ինդոնեզական բանակը ոչնչացրել է ՖՐԵՏԻԼԻՆԻ մարտիկների մինչև 80 տոկոսը, Լոբատոյի ջոկատը շրջապատման մեջ է ընկել, և ինքը՝ «Իմ վերջին փամփուշտը իմ հաղթանակն է» բառերով ինքնասպան է եղել, որպեսզի գերի չընկնի օկուպանտներին։ Ըստ այլ աղբյուրների՝ սպանվել է ինդոնեզացիների կողմից։

ՆերկայումԼոբատոն իր հայրենիքում համարվում է անկախության համար ամենանշանակալի մարտիկը, նրա պատվին անվանվել է Դիլիի նոր միջազգային օդանավակայանը և Արևելյան Թիմորի զինված ուժերի վարժական կենտրոնը։

## Ծանոթագրություններ

## Աղբյուրներ
* timorleste.livejournal.com 

Կատեգորիա:Արևելյան Թիմորի քաղաքական գործիչներ
Պասկուալե Կամերլենգո

**Պասկուալե Կամերլենգո** (, ). իտալացի գեղասահորդ, հանդես է եկել պարեր սառույցի վրա ձևում Ստեֆանիա Կալեգարիի, այնուհետև՝ Դիանա Գերենշերի հետ։ Կալեգարիի հետ Օլիմպիական խաղեր-1992-ում ներկայացրել է Իտալիան, որտեղ էլ մարզիկները զբաղեցրել են հինգերորդ հորիզոնականը։ Բացի այդ, նրանք 1992 թվականին Եվրոպայի առաջնությունում և նույն տարվա Աշխարհի առաջնություններում չորրորդն էին։ Դիանա Գերենշերի հետ Կամերլենգոն հանդես է եկել 1998 թվականի Օլիմպիական խաղերում և զբաղեցրել 17-րդ հորիզոնականը։

Ներկայումս նա աշխատում է որպես գեղասահքի մարզիչ և պարուսույց։ Նրա սաներից են Ֆեդերիկա Ֆայելան/Մասսիմո Սկալին և Ջենիֆեր Ուեսթեր/Դանիիլ Բարանցև պարազույգերը։

Պասկուալե Կամերլենգոն ամուսնացած է ռուս գեղասահորդ Անժելիկա Կռիլովայի հետ։ Նրանք ունեն երկու երեխա (դուստրը՝ Ստելլան՝ 2005 թվական, որդին՝  Էնթոնին՝ 2008 թվական)։

### Արդյունքներ

* Գերենշերի հետ

* Կալեգարիի հետ

## Ծանոթագրություններ

Կատեգորիա:Իտալացի գեղասահորդներ
Նիգմատիլա Յուլդոշև

**Նիգմատիլա Տուլկինովիչ Յուլդոշև** (, ), ուզբեկ պետական գործիչ։ Ուզբեկստանի Հանրապետության Սենատի նախագահը 2015 թվականի հունվարի 22-ից։

Ուզբեկստանի Հանրապետության գլխավոր դատախազը 2019 թվականի հունիսի 20-ից։

Ուզբեկստանի նախագահի պաշտոնակատարը 2016 թվականի սեպտեմբերի 2-ից 8-ը։

## Կենսագրություն
Նիգմատիլա Յուլդոշևը ծնվել է 1962 թվականի նոյեմբերի 5-ին Տաշքենդում։ Ավարտել է Տաշքենդի պետական համալսարանի իրավաբանական ֆակուլտետը։ Տարբեր ժամանակներում աշխատել է Ալմալիկի դատախազության ավագ քննիչ (1987-1991), Տաշքենդի Յունուսաբադի շրջանի դատախազության քննիչ (1991-1993), Տաշքենդի դատախազության ավագ քննիչ (1993-1994), Ուզբեկստանի Գլխավոր դատախազության վարչության դատախազ (1994-1999), Գլխավոր դատախազության գլխավոր քննչական վարչության բաժնի պետ (1999-2000), Գլխավոր դատախազության ներքին անվտանգության ապահովման տեսչության պետ (2000-2003), գլխավոր դատախազությանը կից հարկային, արժութային հանցագործությունների և հանցավոր եկամուտների օրինականացման դեմ պայքարի դեպարտամենտի պետ (2006-2008) և գլխավոր դատախազի տեղակալ (2008-2011)։

2011 թվականի հունիսի 21-ին Նիգմատիլա Յուլդոշևը ստանձնել է Ուզբեկստանի արդարադատության նախարարի պաշտոնը և զբաղեցրել մինչև 2015 թվականի հունվարի 26-ը։

2015 թվականի հունվարի 20-ին Ուզբեկստանի նախագահ Նիգմատիլ Յուլդոշևի հրամանագրով նշանակվել է սենատոր, 2015 թվականի հունվարի 22-ին գաղտնի քվեարկությամբ ընտրվել է Սենատի նախագահի պաշտոնում։

Իսլամ Քարիմովի մահից հետո 2016 թվականի սեպտեմբերի 2-ին Սահմանադրության 96-րդ հոդվածի համաձայն դարձել է Ուզբեկստանի նախագահի պաշտոնակատար, սակայն սեպտեմբերի 8-ին Ուզբեկստանի խորհրդարանի երկու պալատների համատեղ նիստում հայտարարել է Շավքատ Միրզիյեևի օգտին ինքնաբացարկ հայտնելու մասին։ Յուլդոշևը նախագահի պաշտոնակատարի սահմանադրական լիազորությունները վայր դնելու որոշումը բացատրել է պետության կառավարման գործում բավարար փորձի բացակայությամբ։

2019 թվականի հունիսի 20-ին նախագահի հրամանագրով նշանակվել է Ուզբեկստանի Հանրապետության գլխավոր դատախազ։

2019 թվականի հոկտեմբերի 7-ին ընտրվել է Ուզբեկստանի ըմբշամարտի ազգային ֆեդերացիայի նախագահ։

## Ծանոթագրություններ

Կատեգորիա:Ուզբեկ պետական գործիչներ
Կատեգորիա:Ուզբեկստանի նախագահներ
Կատեգորիա:Խորհրդարանի նախագահներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Քաղաքական գործիչներ
Ֆարա Խան

**Ֆարա Խան** (, ), հնդիկ դերասանուհի, կինոռեժիսոր, սցենարիստ, կինոպրոդյուսեր և խորեոգրաֆ։

## Կենսագրություն և կարիերա
Ֆարա Խանը ծնվել է 1965 թվականի հունվարի 9-ին Մումբայում՝ Մենակի Հանի ընտանիքում։ Ունի երեք եղբայր և քույր, որոնք բոլորը կապված են կինեմատոգրաֆիայի հետ։

Կինոկարիերան սկսել է 1981 թվականին որպես դերասանուհի, իսկ հետո նաև սկսել է նկարահանել ֆիլմեր, դրանց համար գրել սցենարներ և հանդես գալ որպես պրոդյուսեր։ 19 կինոմարցանակի դափնեկիր է և առաջադրվել է 12 անգամ։ Նրա վերջին ֆիլմը՝ «Շնորհավոր Նոր տարի»-ն, դրամարկղ է բերել 200 կրոր (2 մլրդ ռուփի)՝ վարձույթում գերազանցելով ամենաարագ համահավաքի՝ 100 կրորի ռեկորդը։ Ֆարա Խանը միակ հնդիկ կին ռեժիսորն է, որի ֆիլմը վաստակել է 1 մլրդ ռուփի։

Նաև հայտնի է իր խորեոգրաֆիկ գործունեությամբ։

## Անձնական կյանք
2004 թվականի դեկտեմբերի 4-ին Ֆարան ամուսնացել է Շիրիշ Կունդերի հետ։ Զույգն ունի եռյակ՝ մեկ որդի (Շար Կունդեր) և երկու դուստր (Անյա Կունդեր և Դիվա Կունդեր)։

## Ծանոթագրություններ

Կատեգորիա:Հնդիկ սցենարիստներ
Կատեգորիա:Հնդիկ կինոռեժիսորներ
Կատեգորիա:Հնդիկ դերասանուհիներ
Կատեգորիա:Հնդիկ խորեոգրաֆներ
Կատեգորիա:Հնդիկ գրողներ
Հուսեյն Էրշադ

**Հուսեյն Մոհամադ Էրշադ** (, ), Պակիստանի, ապա Բանգլադեշի քաղաքական և ռազմական գործիչ, գեներալ։ Դիկտատոր, որը Բանգլադեշի նախագահի պաշտոնը զբաղեցնում էր 1983-1990 թվականներին։

## Կենսագրություն
Հնդկաստանի բաժանման ժամանակ նրա հայրը Արևմտյան Բենգալիաից տեղափոխվել է Արևելյան Պակիստան։ Ավարտել է Դաքքայի համալսարանը։ 1952 թվականից ծառայել է Պակիստանի բանակի շարքերում, 1971 թվականից տեղափոխվել է նորաստեղծ Բանգլադեշի բանակ։ Բարձրագույն զինվորական կրթությունը ստացել է Հնդկաստանում՝ Բանգլադեշի անկախության պայքարից հետո։ 1973 թվականին ստացել է գնդապետի կոչում, 1975 թվականին՝ գեներալ մայոր, գլխավոր շտաբի պետ՝ (1978 թվականի դեկտեմբերի-1986 թվականի օգոստոսի 31), 1983 թվականին կատարել է ռազմական հեղաշրջում, որից հետո յոթ տարի զբաղեցրել է երկրի նախագահի պաշտոնը՝ չնայած քաղաքական ընդդիմության ակտիվ հակազդեցությանը։

1990-ականներին գլխավորել է Ջատյա կուսակցությունը, չորս անգամ ընտրվել է խորհրդարանում՝ որպես պատգամավոր, կուսակցության համար հասել է կառավարությունում կրտսեր գործընկերոջ կարգավիճակի՝ Ավամի Լիգի (1996-2001)։

Մշտապես դատական հետապնդումների է ենթարկվել նախագահի պաշտոնում գտնվելու ընթացքում օրենքի խախտման համար։

## Ընտանիք
Կինը՝ Ռուշան Էրշադը, Բանգլադեշի Ազգային ժողովում պաշտոնական ընդդիմության առաջնորդն է։

## Ծանոթագրություններ

## Արտաքին հղումներ
* Հուսեյն Էրշադը Բանգլապեդիայում

Կատեգորիա:Բանգլադեշի նախագահներ
Կատեգորիա:Բանգլադեշի քաղաքական գործիչներ
Կատեգորիա:20-րդ դարի քաղաքական գործիչներ
Կատեգորիա:Ռազմական գործիչներ
Կատեգորիա:Գեներալներ
Մասահարու Ֆուկույամա

, ճապոնացի երգիչ և երաժիշտ (բազմագործիքավորող)։ Ներկայացնում է Ֆուկույամա տաղանդի որոնման Amuse, Inc գործակալությունը։

Ըստ AllMusic երաժշտական կայքի՝ Ֆուկույաման 1990-ականների սկզբին ճապոնական փոփ բեմ է բարձրացել և երկար տարիներ պահել իր ժողովրդականությունը «հոյակապ տեսքի համադրման շնորհիվ (այն պարբերաբար հայտնվում է «ամենասեքսուալ» վարկանիշում) և զքաղցր փոփ-ռոքային մեղեդիների շնորհիվ, որոնք նա մեծամասամբ գրում է ինքն իրեն»։

## Կենսագրություն
Մասահարու Ֆուկույաման ծնվել է 1969 թվականի փետրվարի 6-ին Ճապոնիայի Նագասակի քաղաքում։

1990 թվականին Մասահարու Ֆուկույաման առաջնելութել է «Tsuioku no Ame no Naka» սինգլով և *BMG* լեյբլում *Dengon* ալբոմով։

1991-1992 թվականներին հաջորդեց ևս երեք ալբոմ, իսկ հեռուստատեսային դեբյուտը կայացել է 1991 թվականին, սակայն նրան հաջողվել է ժողովրդականություն ձեռք բերել 1992 թվականին «Good Night» սինգլի շնորհիվ։ Այդ դրամայում Ֆուկույաման նույնպես հայտնվել է ինքն իր դերում։ Նույն թվականին կայացել է նրա առաջին մեծ շրջագայությունը Ճապոնիայում, ինչպես նաև սկսել է ղեկավարել սեփական շոուն (որը չէր իջնում էկրաններից մինչև 1998 թվականը)։

1993 թվականին նրա հինգերորդ ալբոմը՝ *Calling*, զբաղեցրել է առաջին հորիզոնականը Oricon-ում և վաճառվել է 450 հազար օրինակ։ Այդ ժամանակ էլ հրավիրվել է «Kohaku Uta Gassen» հեռուստահամերգին, որը ճապոնական փոփ երաժշտության կատարողի համար հաջողության ամենաբարձր չափն է։

1994 թվականին նրա թողարկումն առաջին անգամ վաճառվել է մեկ միլիոն օրինակով։ Դա տեղի է ունեցել «It's Only Love / Sorry Baby» սինգլի հետ։ Նույն թվականին թողարկվել է հաջորդ ալբոմը՝ On and On, որը ստացել է Oricon ըկերության հիթ շքերթը։

## Անձնական կյանք
Ֆուկույաման ամուսնացել է ճապոնացի դերասանուհի Կազուե Ֆուկիշի հետ 2015 թվականի սեպտեմբերի 28-ին՝ նրա ծննդյան օրը։ Նրանց առաջին երեխան ծնվել է 2016 թվականի դեկտեմբերի 22-ին։

## Սկավառակագրություն
; Ստուդիական ալբոմներ
*1990: *Dengon*
*1991: *Lion*
*1991: *Bros.*
*1992: *Boots*
*1993: *Calling*
*1994: *On and On*
*1998: *Sing a Song*
*2001: *F*
*2006: *5 Nen Mono*
*2009: *Zankyō*
*2014: *Human*

## Ծանոթագրություններ

## Արտաքին հղումներ
*     
* Պաշտոնական էջ Universal Music Group լեյբլի կայքում 
* Մասահարու Ֆուկույամա AllMusic կայքում
* Fukuyama Masaharu AllNightNippon Saturday Special  
* Fukuyama Masaharu Suzuki Talking F.M. 

Կատեգորիա:Բանաստեղծներ այբբենական կարգով
Կատեգորիա:Ճապոնացի դերասաններ
Կատեգորիա:Ճապոնացի երգիչներ
Կատեգորիա:Ճապոնացի կոմպոզիտորներ
Ստորին Կամայի ազգային պարկ

**Ստորին Կամայի ազգային պարկ** (; , *Tübän Kama milli parkı*), ազգային պարկ Ռուսաստանի Դաշնության կենտրոնական մասում՝ Թաթարստանի Հանրապետության Տուկաևսկի և Ելաբուժսկի շրջաններում։ Կազմավորվել է 1991 թվականի ապրիլի 20-ին՝ Կամա գետի ու նրա վտակների ափերին ու դրանց մերձակայքում ընկած անտառները (մեծ մասամբ՝ սոճուտներ) պահպանելու նպատակով։

## Աշխարհագրություն

Ազգային պարկը բաղկացած է երեք առանձնացված մասնաբաժիններից, որոնցից երկուսը՝ «*Մալի Բորը*» ( - «*Փոքր սոճուտ*») և «*Տանաևսկայա դաչան*» («*Танаевская дача*» - «*Տանաևի ամառանոց*») Ելաբուգա քաղաքի մերձակայքում են, Կամայի աջ ափին, մինչդեռ երրորդը՝ «*Բոլշոյ Բորը*», գտնվում է Կամայի ձախ ափին՝ թերակղզու վրա, Նաբերեժնիե Չելնի քաղաքի մոտակայքում։ Պարկի սահմաններում է ընկած Նիժնեկամսկի ջրամբարը։ Գետի աջ ափը բարձրադիր է, բլրապատ, ձախ ափը հարթ է։ Ամբարտակից ներքև Կաման գալարներով է առաջ ընթանում, և այդտեղ՝ աջ ափին ընկած մարգագետինները նույնպես ազգային պարկին են պատկանում։

## Պատկերասրահ

Պատկեր:Nkama Malybor2.jpg|Փոքր սոճուտը
Պատկեր:Nkama Malybor1.jpg|Փոքր սոճուտը
Պատկեր:Урочище "Большой Бор", "Богатый лог". Вид на реку Кама, Национальный парк "Нижняя Кама".jpg|Կաման Ելաբուգայի մերձակայքում
Պատկեր:Танаевские луга. Камско-Криушская пойма. Национальный парк "Нижняя Кама".jpg|Մարգագետիններ Տանաևսկի շրջանում


## Կենդանական աշխարհ
Ազգային պարկում տարածված խոշոր կաթնասուն կենդանիներից են իշայծյամները, եղնիկները, վարազները, լուսանները, փորսուղները, ջրային կենդանիներից՝ եվրասիական կուղբերը, ջրարջաշները... Հանդիպում են չղջիկների բազմաթիվ տեսակներ, որոնցից մի քանիսը  աշխարհում սակավ հանդիպողներից են։ Ազգային պարկում կան թռչունների շուրջ 190, սողունների՝ 6, երկկենցաղների՝ 10, ձկների՝ 16 տեսակներ։

## Բուսական աշխարհ
Նիժնեկամսկի ջրամբարին առընթեր տարածքները անտառապատ են։ Անտառապատ են նաև նրա ափերից հեռու ընկած առանձին հատվածներ։ Անտառներում ֆերակշռում են սոճիները (65.4% ), կեչիները (19%), հացենիները (6%)։

## Ծանոթագրություններ

## Արտաքին հղումներ

*
* Official Maps of the Park (in Russian) 

Կատեգորիա:Ազգային պարկեր
Կատեգորիա:Թաթարստան
Կատեգորիա:Ռուսաստանի աշխարհագրություն
Պոտ Սարասին

**Պոտ Սարասին**  (), թաիլանդացի դիվանագետ և քաղաքական գործիչ՝ ազդեցիկ Սարասինների ընտանիքից։

## Կրթություն
Պոտ Սարասինը վաճառականների և հողատերերի հին ընտանիքից էր։ Նրա հայրը՝ Թիան Հի Սարասինը (թայերեն՝ เทียน ฮี้ สารสิน), բժիշկ էր, զբաղվել է նաև բրնձի վաճառքով։ Պոտն իրավագիտություն է սովորել Ուիլբրահամի Մասաչուսեթս նահանգի Ուիլբրահամ ակադեմիայում և Լոնդոնի Միջին տաճարում։ 1933-1945 թվականներին Բանգկոկում զբաղվել է փաստաբանի գործունեությամբ։

## Գործունեություն
Պոտն ընդգրկված էր վարչապետ Ֆիբունսոնգրամի (Ֆիբուն) մոտ շրջապատում և 1946 թվականին նրա՝ բանտից ազատվելուց հետո նրան ֆինանսական օգնություն է ցուցաբերել։ Դրա դիմաց նա 1948 թվականին Պոտին նշանակել է արտաքին գործերի փոխնախարար։

Որպես արտաքին գործերի նախարար՝ Պոտը դեմ էր Ֆիբունի՝ Վիետնամում Ֆրանսիայի կողմից աջակցվող Բաո-Դաիի ռեժիմը ճանաչելու փորձերին։ Այդ դիրքորոշումը վայելում էր խորհրդարանի, մամուլի և կառավարության մեծ մասի լիակատար աջակցությունը։ Պոտը ճանաչել է Բաո Չիի հայտնիության բացակայությունը և կասկածի տակ առել փլեյբոյ-կայսեր հաջողության հասնելու հնարավորությունը և «New York Times»-ի լրագրողին բացատրել, որ «եթե թաիլանդցիները սատարեն Բաո Դաիին, և նա ձախողվի, ապա Վիետնամի ժողովրդի թշնամանքը կդառնա սիամականության դեմ»։ Ի վերջո, Ֆիբունը մերժեց արտգործնախարարության ամիսների առաջարկությունները և փետրվարի 28-ին պաշտոնապես ճանաչեց Լաոսի, Կամբոջայի և Վիետնամի թագավորական կառավարությունները։ Զայրացած Պոտը հրաժարական տվեց։ Դա միակ դեպքն էր, երբ Թաիլանդի արտաքին գործերի նախարարը հրաժարական է տվել սկզբունքորեն։ Դրանից անմիջապես հետո նա կրկին դարձել է դեսպան Վաշինգտոնում։

1957 թվականի սեպտեմբերի 21-ին Սարիթը ընտրեց Պոտին՝ հեղաշրջման արդյունքում հաստատված կառավարությունը գլխավորելու համար, հիմնականում այն պատճառով, որ ամերիկացի կրթություն ստացած դիվանագետը լավ հարաբերությունների մեջ էր ամերիկացիների հետ։ Նրա օրոք դեկտեմբերին հիմնականում անցկացվեցին ազատ և արդար ընտրություններ։ Նա հրաժարվեց վարչապետի պաշտոնից այդ նույն ամիս` ՍԵԱՏՕ-ի գլխավոր քարտուղարի պաշտոնը վերսկսելու համար։

## Ընտանիք
Պոտը Բանգկոկի ամենահին և ամենահարուստ ընտանիքներից մեկի՝ Սարասինների ընտանիքի գլուխն էր։ Սարասինները միշտ լավ հարաբերություններ ունեին 19-րդ դարի բյուրոկրատական վերնախավի հետ, և 1950-ականների սկզբին զգալի հետաքրքրություն ունեին անշարժ գույքի և բրնձի առևտրի նկատմամբ։ Նրա հայրը՝ Թիան Հին (չին.՝ 黄天喜, որի պաշտոնական կոչումը Ֆրայա Սարասինսավամիփախն էր, չինական ավանդական բժշկի և դեղագործի որդի էր, որը 19-րդ դարի սկզբին Հայնանից Սիամ էր գաղթել։

Պոտի որդիները՝ Պոնգը՝ առաջատար գործարար է եղել, Պաոն՝ ոստիկանության գեներալ, որը ժամանակին զբաղեցրել է Թաիլանդի թագավորական ոստիկանության պետի պաշտոնը, և Արսան, որը հոր նման Թայլանդի նախկին արտգործնախարարներից էր և ծառայում էր որպես հանգուցյալ թագավոր Բհումիբոլի գլխավոր անձնական քարտուղար։ Երեք որդիները՝ Պոնգ, Արսան և Պաո Սարասինները, բոլորն էլ ծառայել են որպես Թաիլանդի փոխվարչապետներ։

## Ծանոթագրություններ

Կատեգորիա:Քաղաքական գործիչներ
Կատեգորիա:Դեսպաններ
Կատեգորիա:Դիվանագետներ
Կատեգորիա:Երկարակյացներ
Ռանդա Կասիս

**Ռանդա Կասիս** (արաբ. رندة قسيس, ), ֆրանկո-սիրիացի քաղաքական գործիչ և սիրիական ընդդիմության առաջատար ներկայացուցիչ։ Սիրիական ընդդիմության Աստանայի հենահարթակի նախագահն ու տարակարծիք հասարակության շարժման հիմնադիրն է։

## Կենսագրություն
Մինչև 2012 թվականի օգոստոսը Ռանդա Կասիսը նաև Սիրիայի ազգային խորհրդի անդամ էր։ Նա Սիրիայի աշխարհիկ և ժողովրդավարական ուժերի կոալիցիայի նախկին նախագահն էր և ներկայումս գտնվում է Սիրիայի ազգային խորհրդում։ Սիրիական աշխարհիկ և ժողովրդավարական ուժերի կոալիցիան՝ աշխարհիկ և ժողովրդավարական սիրիական ընդդիմության կորիզը, ստեղծվել է տասներկու մուսուլմանական, քրիստոնեական, արաբական և քրդական կուսակցությունների միավորման հետևանքով, որոնք սիրիական փոքրամասնություններին կոչ են արել աջակցել Բաշար ալ-Ասադի կառավարության դեմ պայքարին։

Ռանդա Կասիսը նաև մարդաբան և լրագրող է։ Նա հրատարակել է մի գիրք «Աստվածերի դամբարան» վերնագրով, որը պատմում է կրոնների, դրանց ծագման և գործունեության մասին։ 2011 թվականի մարտի 15-ին՝ Սիրիայում քաղաքացիական պատերազմի սկսվելուց ի վեր, Ռանդա Կասիսը դարձել է առաջատար մեկնաբան՝ լուսաբանելով սիրիական հակամարտությունը և «Արաբական գարնան» այլ հետևանքները, մերձավոր արևելյան տարածաշրջանի ապագան։

2015 թվականին՝ Ղազախստանի նախագահի հետ համաձայնեցնելուց հետո, Ռանդա Կասիսը նախաձեռնել է Աստանայի քաղաքական ծրագրի գործարկման գործընթացը՝ սիրիական ընդդիմությանը միավորելու նպատակով։ Ծրագրի շրջանակներում բանակցությունների առաջին փուլի կարգավորիչ է դարձել Ղազախստանի դեսպան Բաղդադ Ամրեևը, իսկ նիստի բացմանը ելույթ է ունեցել Ղազախստանի արտաքին գործերի նախարար Էռլանդ Իդրիսովը։ Երկրորդ փուլում, որպես կարգավորիչ հանդես է եկել կենտրոնի քաղաքական և արտաքին գործերի նախագահ Ֆաբիեն Բաուսարը։

2016 թվականին Մոսկվայի և Աստանայի խմբերի դրոշների ներքո Ռանդա Կասիսը մասնակցել Է Ժնևի խաղաղ բանակցություններին։ Նա նաև Սիրիայի աշխարհիկ և ժողովրդավարական ընդդիմադիր պատվիրակության Քադրի Ջամիլի համանախագահն է։ Ընդդիմության մյուս անդամների կողմից նա քննադատության է ենթարկվել Բաշար ալ-Ասադի հետ համագործակցությամբ քաղաքական ռեժիմի փոփոխություն քարոզելու և քաղաքացիական պատերազմին ռուսական միջամտությանն աջակցելու համար։

2018 թվականի հունվարին Կասիսը Սոչիում սիրիական ազգային երկխոսության Կոնգրեսի ընդդիմության առաջատար ներկայացուցչի պաշտոնակատարն էր'

## Մատենագիտություն
* Склепы богов, Ранда Кассис, Издания E-Kutub, 2013 (EN)
* Le Chaos Syrien, printemps arabes и minorités face à l’islamisme, Ранда Кассис и Александр дель Валье, Издания Dhow, 2014 (FR)'
* Comprendre le chaos syrien, des revolution arabes au jihad mondial, L’Artilleur, coll. Эссе Тукана, 2016 (FR)
* La Syrie и Le Retour de la Russie, Издания Syrtes, 2018 (FR)

## Ծանոթագրություններ

Կատեգորիա:Իրավապաշտպան կազմակերպություններ
Կատեգորիա:Սիրիայի քաղաքական գործիչներ
Կատեգորիա:Սիրիայի քաղաքացիական պատերազմի մասնակիցներ
Կատեգորիա:Սիրիացի ֆեմինիստներ
Էսհաք Ջահանգիրի

**Էսհաք Ջահանգիրի** (, ), Իրանի քաղաքական գործիչ, երկրի գործող  առաջին փոխնախագահը։ 1997 թվականից մինչև 2005 թվականը Ջահանգիրին եղել է արդյունաբերության և հանքերի նախարար՝ նախագահ Մոհամադ Խաթամիին առընթեր։

## Վաղ կյանք և կրթություն
Էսհաք Ջահանգիրին ծնվել է 1958 թվականի հունվարի 21-ին Քերման նահանգի Սիրջան գավառում։ Ավարտել է Քերմանի համալսարանի ֆիզիկայի ֆակուլտետը։ Ակտիվ էր հեղափոխական խմբերում, նախքան իրանական հեղափոխությունը մի անգամ վիրավորվել է շահ Մոհամմադ Ռեզա Փահլավիի զորքերի կողմից։ Ավելի ուշ նա ստացել է փիլիսոփայության դոկտորի աստիճան Թեհրանի Ազադ Իսլամական համալսարանի գիտահետազոտական մասնաճյուղում արդյունաբերական կառավարման համար։

## Գործունեություն
Իսլամական հեղափոխությունից հետո Ջահանգիրին սկսել է քաղաքական գործունեությունը։ 1980 թվականի հուլիսին դարձել է Քերմանի գյուղատնտեսության բաժնի պետի տեղակալ։ 1982 թվականինին դարձել է այդ բաժնի պետ, իսկ 1984 թվականի խորհրդարանական ընտրությունների ժամանակ ընտրվել է որպես Իրանի խորհրդարանի անդամ։ 1988 թվականին վերընտրվել է հաջորդ ընտրություններում։ 1992 թվականի սեպտեմբերի 1-ին Էսհաքը նշանակվել է Սպահանի նահանգապետ, նախագահ Ալի Ակբար Հաշեմի Ռաֆսանջանին այդ պաշտոնում փոխարինել է Գուլամհոսեյն Կարբասշին։ 1997 թվականի օգոստոսի 20-ին Ջահանգիրին նախագահ Մոհամմադ Խաթամիի կողմից նշանակվել է արդյունաբերության և հանքերի նախարարի պաշտոնակատար։ Նրա պորտֆելը հետագայում փոխվել է արդյունաբերության և հանքերի նախարարի։ 2005 թվականին Իրանի նախագահ է դարձել Մահմուդ Ահմադինեժադը, Ջահանգիրին հեռացվել է նախարարի պաշտոնից։

2008 թվականին լուրեր էին շրջանառվում, որ Ջահանգիրին կառաջադրվի խորհրդարանում, սակայն նա հերքել է այդ ենթադրությունը։ 2013  թվականին եղել է նախագահական ընտրություններին մասնակցելու հավանական թեկնածու, սակայն դրել է իր թեկնածությունը Աքբար Հաշեմի Ռաֆսանջանիի օգտին։ 2013 թվականի հուլիսի 23-ին հաղորդագրություններ հայտնվեցին, որ Ջահանգիրին կդառնա առաջին փոխնախագահը և այդ պաշտոնում կնշանակվի Հասան Ռոհանիի երդմնակալությունից հետո։ 2013 թվականի օգոստոսի 5-ին Հասան Ռուհանին Էսհաք Ջահանգիրիին նշանակել է առաջին փոխնախագահ՝ այդ պաշտոնում փոխարինելով Մոհամմադ Ռեզա Ռահիմիին։

## Ծանոթագրություններ

Կատեգորիա:Իրանի քաղաքական գործիչներ
Կատեգորիա:Իրանցի ճարտարագետներ
Մին Շվե

**Մին Շվե** (, ), բիրմացի քաղաքական գործիչ, ռազմական հեղաշրջման արդյունքում 2021 թվականի փետրվարի 1-ից նշանակվել է Մյանմայի ժամանակավոր նախագահ։ 2011 թվականի մարտի 30-ից 2016 թվականի մարտի 30-ը զբաղեցրել է Յանգոն նահանգի գլխավոր նախարարի պաշտոնը, ինչից հետո երդմնակալել է իբրև Մյանմայի փոխնախագահ, իսկ 2018 թվականի մարտի 21-30-ը իրականացրել է երկրի նախագահի պարտականությունները։ Էթնիկական առումով Մին Շվեն մոն է, իսկ մասնագիտությամբ՝ նախկին ռազմական սպա։

## Ռազմական գործունեություն
1971 թվականին՝ 15-րդ հավաքի շրջանակներում, ավարտել է Պաշտպանական ծառայությունների ակադեմիան։ 1997 թվականին դարձել է բրիգադի գեներալ և 11-րդ թեթև հետևակային դիվիզիայի հրամանատարը։ Չորս տարի անց նշանակվել է հարավ-արևելյան հրամանատարության հարամանատար և ընդգրկվել Խաղաղության և զարգացման պետական խորհրդի կազմում։ Ավելի ուշ դարձել է գեներալ-մայոր։

2004 թվականին Կհին Նյունի ձերբակալությունից հետո Մին Շվեն դարձել է ռազմական անվտանգության կառավարման ղեկավար։ 2006 թվականի հունվարին ղեկավարել է Հատուկ գործողությունների հինգերորդ բյուրոն։

Ճապոնական ռազմական շրջանի հրամանատարի պաշտոնում Մին Շվեն ձերբակալել է Նե Վինի ընտանիքի անդամներին 2002 թվականի ենթադրյալ հեղաշրջումից հետո, երբ դավադրությունը բացահայտվել է։ 2004 թվականին ձերբակալել է Կհին Նյունին և նրա զինակիցներին, 2007 թվականին՝ Զաֆրանե հեղափոխությունից հետո, փոփոխություններ է իրականացրել ռազմական հետախուզությունում։ «Նարգիս» ցիկլոնից հետո նրա գործողությւոնները ենթարկվել են քննադատությունների։

## Քաղաքական գործուենություն
### Փոխնախագահ
2016 թվականի մարտի 11-ին ռազմական նախարարների ֆրակցիան Միության հավաքի ժամանակ Մին Շվեին առաջադրել է Մյանմայի փոխնախագահի պաշտոնում։ 2016 թվականի մարտի 15-ին նա ստացել է 213 ձայն, ինչից հետո դարձել է Թխին Չժոյի գրասենյակի առաջին փոխնախագահը։ Երդման արարողությունը տեղի է ունեցել 2016 թվականի մարտի 30-ին։

### Ժամանակավոր նախագահ
2021 թվականի փետրվարի 1-ին՝ ռազմական հեղաշրջման արդյունքում, նշանակվել է Մյանմայի ժամանակավոր նախագահի պաշտոնում։

## Ծանոթագրություններ

Կատեգորիա:Մյանմայի քաղաքական գործիչներ
Կատեգորիա:Պետության գործող ղեկավարներ
Ազնիվ գողեր (ֆիլմ)

**Ազնիվ Գողեր,** ֆիլմը 2019 թվականի արտադրության է, պրեմերիան տեղի է ունեցել 2019 թվականի սեպտեմբերի 19-ին, Մոսկվա կինոթատրոնում։ Գլխավոր դերակատարներն են` Դավիթ Թովմասյանը, Արամ MP3-ը, Ռաֆայել Երանոսյանը, Մեգգի Գրիգորյանը և  Լևոն Տեր-Պետրոսյան։ Ֆիլմի ռեժիսորը Գոռ Կիրակոսյանն է։

Դերերում հանդես են եկել հումորային նախագծերով զբաղվող ամերիկյան «Դեմք շոու» կազմակերպության մի քանի դերասաններ՝ ամերիկաբնակ Դավիթ Թովմասյանը, Լևոն Տեր-Պետրոսյանը, Արտակ Գասպարյանը, Արմեն Դարբինյանը, Մեգի Գրիգորյանը։ Հայաստանից նրանց միացել են Արամ MP3-ը և Ռաֆայել Երանոսյանը, որոնք գլխավոր դերակատարներն են։ Նրանցից յուրաքանչյուրը ստիպված է եղել որևէ զոհողության գնալ կերպարի համար։ Մեգի Գրիգորյանը մազերը կտրել ու կարմիր է ներկել՝ հակառակ իր կամքին, Դավիթ Թովմասյանը 2 ամիս ստիպված է եղել  ծիծաղելի բեղերով մնալ, Արամ MP3-ն էլ՝ սափրվել։

Ֆիլմի նկարահանումներն ամբողջությամբ տեղի են ունեցել Երևանում, քանի որ ֆիլմը Երևանում ապրող կերպարների մասին է։

## Ֆիլմի մասին
Ֆիլմը 5 անհաջողակների մասին է, որոնք պատահաբար հանդիպում են ու որոշում գողություն անել՝ ամեն մեկն իր խնդիրները լուծելու նպատակով։ Ցանկանում են մի հարուստ մարդու տնից գողանալ Սուլեյման սուլթանի ոսկյա թանկարժեք ջազվեն, հետո հանձնել այն ոստիկաններին, ասել, որ գտել են ու պարգևավճար ստանալ։

## Ծանոթագրություններ

## Արտաքին հղումներ
* Ֆիլմի թրեյլերը
* «Ազնիվ գողեր». Արամ MP3-ը, Ռաֆայել Երանոսյանը, Դավիթ Թովմասյանը և այլք՝ Գոռ Կիրակոսյանի նոր կինոկատակերգությունում. մանրամասնում է ռեժիսորը
* Ազնիվ Գողեր | Kinodaran

Կատեգորիա:2019 ֆիլմեր
Կատեգորիա:Հայկական ֆիլմեր
Թեյն Սեյն

**Թեյն Սեյն** (, ),  Մյանմայի նախագահը 2011 թվականի մարտից 2016 թվականի մարտը։ 2007-2011 թվականներին եղել է Մյանմայի վարչապետը։ Բանակի գեներալ է (2007)։

## Կենսագրություն
### Գործունեությւոն
Թեյն Սեյնը եղել է Խաղաղության և զարգացման պետական խորհրդի անդամ (Մյանմայի ռազմական խունտա)։ 2007 թվականի գարնանից փոխարինել է նախկին վարչապետ Սո Վինին, որը լեյկեմիա ախտորոշմամբ տեղափոխվել է Սինգապուրի հիվանդանոց։ Հոկտեմբերի 12-ին՝ Սո Վինի մահվանից հետո, իրականացրել է նրա պարտականությունները, իսկ 2007 թվականի հոկտեմբերի 24-ին նշանակվել է վարչապետ։

Թեյն Սեյնը ղեկավարում էր նաև իշխող «Միության համերաշխության և զարգացման կուսակցությունը», որը գրանցվել էր 2010 թվականի նախագահական ընտրություններից որոշ ժամանակ առաջ։

### Պաշտոնաթողությունից հետո
2016 թվականին Թեյն Սեյնը մասնակցել է բուդդիստական վանականի ձեռնադրման ծեսի և ապրում է Մեմո վանքում։ Նախկին նախագահի հոգևոր ուսուցիչը Աշին Նանդամալաբհիվամսան էր։ Դրանից չորս օր առաջ նա իր իշխանական լիազորությունները հանձնել է իրեն փոխարինողին։

## Ծանոթագրություններ

Կատեգորիա:Գեներալներ
Կատեգորիա:Մյանմայի վարչապետներ
Կատեգորիա:Մյանմայի քաղաքական գործիչներ
Կատեգորիա:Պետության ղեկավարներ
Կատեգորիա:Կառավարության ղեկավարներ
Սուշիլ Կոիրալա

**Սուշիլ Կոիրալա** (, ), նեպալցի պետական գործիչ, «Նեպալական կոնգրես» կուսակցության առաջնորդը։ 2014 թվականի փետրվարի 10-ից մինչև 2015 թվականի հոկտեմբերի 12-ը եղել է Նեպալի վարչապետը։

## Կենսագրություն
Սուշիլ Կոիրալան սերում է Նեպալում հայտնի տոհմից։ Նա իր ընտանիքի չորրորդ անդամն էր, որն ընտրվել է վարչապետի պաշտոնում։ Միշտ ընդգծել է, որ ստացել է ոչ ֆորմալ կրթություն։ 1954 թվականին մուտք է գործել քաղաքականություն՝ հետաքրքրություն դրսևորելով «Նեպալական կոնգրես» կուսակցության սոցիալ-դեմոկրատական գաղափարների նկատմամբ։ Եղել է նաև «Տարուն» կուսակցական թերթի խմբագիրը։ 1960-ական թվականներին Նեպալում բացարձակ միապետության վերականգնումից և թագավոր Մահենդրայի կողմից պարլամենտի լուծարումից հետո 16 տարի անցկացրել է աքսորում (Հնդկաստան)։ 1973 թվականին ինքնաթիռի հափշտակման համար Հնդկաստանում դատապարտվել է երեք տարվա ազատազրկման։

1979 թվականից եղել է կուսակցության Կենտրոնական աշխատանքային կոմիտեի անդամ։ 1996 թվականին նշանակվել է «Նեպալական կոնգրես» կուսակցության գլխավոր քարտուղար, 1998 թվականին՝ դրա փոխնախագահ, իսկ 2010 թվականին (միապետության տապալումից երկու տարի անց)՝ կուսակցության ղեկավար։ Նրա ղեկավարության օրոք «Նեպալական կոնգրեսը» դարձել է երկրի խոշորագույն կուսակցությունը։ 1991 և 1999 թվականների խորհրդարանական ընտրություններում իր շրջանում ստացել է ձայների մեծամասնությունը, սակայն 2008 թվականի Սահմանադիր ժողովի ընտրություններում զբաղեցրել է երրորդ տեղը։ 2013 թվականի վերջին Սահմանադիր ժողովի ընտրության արդյունքներով «Նեպալական կոնգրես» կուսակցությունը նրա ղեկավարությամբ ստացել է 196 նախարարական տեղ, իսկ ընդդիմադիր կոմունիստական կուսակցությունը՝ 175։

2014 թվականի փետրվարի 10-ին Կոիրալան ընտրվել է Նեպալի նոր վարչապետ։ Նրա ընտրությունը հնարավոր է դարձել փետրվարի 9-ին «Նեպալի կոմունիստական կուսակցություն» և «Նեպալական կոնգրես» կուսակցությունների միջև ձեռք բերված համաձայնության արդյունքում, ըստ որի՝ կոմունիստական կուսակցությունը համաձայնել է պաշտպանել ցենտրիստների առաջնորդի թեկնածությունը։ Ինչպես ասել է Կոիրալան․ «Այժմ Նեպալի գլխավոր խնդիրն է ընդունել սահմանադրություն։ Մենք կփորձենք դա անել առաջիկա տարվա ընթացքում»։ Կոիրալայի թեկնածությունը հավանության է արժանացրել Սահմանադիր ժողովի 575 նախարարից 405-ը։ Վերջինս ժամանակավոր օրենսդիր կառույց էր, որը կոչված էր մշակել և ընդունել նոր սահմանադրությունը։

Կոիրալայի՝ վարչապետի պաշտոնում գտնվելու շրջանում կառավարությունը քննադատության է ենթարկվել 2015 թվականի ապրիլին Նեպալում երկրաշարժից տուժածներին ժամանակին օգնություն չցուցաբերելու համար։ Այդ տարի նաև պատմական համաձայնություն է կնքվել չորս հիմնական քաղաքական կուսակցությունների միջև, ինչը հիմք է հանդիսացել Նեպալի նոր սահմանադրության ընդունման համար։ 2015 թվականի հոկտեմբերին Կոիրալան իրականացրել է իր խոստումը՝ հրաժարական տալ երկրի նոր հիմնական օրենքի ընդունումից հետո։ Հետագա խորհրդարանական ընտրություններում պարտությունը նրան հնարավորություն չի տվել կրկին ստանձնել կառավարության ղեկավարի պաշտոնը։

## Ծանոթագրություններ

Կատեգորիա:Նեպալի քաղաքական գործիչներ
Կատեգորիա:21-րդ դարի քաղաքական գործիչներ
Բուրհանուդին Ռաբբանի

**Բուրհանուդին Ռաբբանի** ( - *Burhânuddîn Rabbânî*, ), աֆղան աստվածաբան և քաղաքական գործիչ։ 1992-2001 թվականներին Աֆղանստանի նախագահն էր։ 1996 թվականին՝ Թալիբանի կողմից Քաբուլը գրավելուց հետո, իրապես նախագահական լիազորություններ չի ունեցել, սակայն միջազգային հանրության կողմից ճանաչվել է որպես Աֆղանստանի լեգիտիմ նախագահ։ Աֆղանստանի Խաղաղության Բարձրագույն Խորհրդի նախագահն է եղել։

## Կենսագրություն
Բուրհանուդին Ռաբբանին ծնվել է 1940 թվականին Աֆղանստանի հյուսիս-արևելքում գտնվող Բադախշան նահանգի Ֆայզաբադ քաղաքում՝ անասնաբույժների ընտանիքում։ Ուսանել է Աբու-Հանիֆիայի կրոնական դպրոցում, ապա Քաբուլի համալսարանի աստվածաբանական ֆակուլտետում, Ալ-Ազհարի համալսարանում սովորել է Եգիպտոսի իսլամական փիլիսոփայություն։ 1963 թվականից Քաբուլի համալսարանի պրոֆեսոր էր, որտեղ դասավանդել է իսլամական իրավունք։ 1968 թվականին վերադարձել է Աֆղանստան։

[200px|ձախից|thumb|Ռաբբանին 2001 թվականի հոկտեմբերի 22-ին [Դուշանբեում ՌԴ նախագահ Վլադիմիր Պուտինի հետ]]

1973 թվականին՝ Արքայազն Մուհամեդ Դաուդի հեղաշրջումից հետո, գաղթել է Պակիստանի Փեշավար քաղաք։ Մինչև 1978 թվականի ապրիլը Ռաբբանին գորգեր արտահանող խոշորագույն առևտրականներից էր, զբաղվել է մաքսանենգությամբ։ Մասնակցել է 1979-1989 թվականների աֆղանական պատերազմին, աֆղանական մոջահեդների հրամանատարներից մեկն էր, նրա մարտիկների թիվը գերազանցել է 20 հազարը։ 1985 թվականին անձամբ ղեկավարել է Բադաբեր ճամբարում ապստամբության ճնշումը։

1989 թվականի տվյալներով՝ նա Պակիստանում ունեցել է թռչնաբուծական ֆաբրիկա և գորգերի, գործվածքների արտադրության ձեռնարկություններ՝ տարեկան ստանալով մինչև 20 միլիոն ռուփի եկամուտ։ Նրա եկամուտների մեկ այլ աղբյուր էր մաքսանենգ ապրանքների և թմրանյութերի առևտուրը, որն իրականացրել է Իրանում և Պակիստանում, մինչև թալիբների իշխանության գալը նա օփիումի և հերոինի խոշորագույն մատակարարներից մեկն էր մուսուլմանական երկրներ, ինչպես նաև նրա մասնակցությամբ իրականացվել է լազուրիտի մաքսանենգ արտահանում Բադախշանից և Պանջշերից։

1992 թվականի մայիսի սկզբին նա վերադարձել է Քաբուլ և հունիսի 28-ին, Փեշավարյան համաձայնագրին համապատասխան, զբաղեցրել Աֆղանստանի Իսլամական պետության ժամանակավոր նախագահի պաշտոնը։ 1992 թվականի դեկտեմբերի 30-ին առավելապես Ռաբբանիի կողմնակիցներից կազմված Շուրայի ժողովը նրան նախագահ է ընտրել հաջորդ 2 տարվա համար։ 1994 թվականին Ռաբբանիի նախագահական լիազորությունները երկարացվել են Գերագույն դատարանի կողմից։

1996 թվականից Հյուսիսային դաշինքի առաջնորդներից մեկն էր։ 2001 թվականի դեկտեմբերի 22-ին Ռաբբանին պաշտոնապես հրաժարական է տվել նախագահի պաշտոնից։ Ժամանակակից Աֆղանստանում մնացել է «Աֆղանստանի իսլամական հասարակություն» կուսակցության առաջնորդը։

Ստացել է աստվածաբանության դոկտորի աստիճան և մի շարք գիտական աշխատությունների հեղինակ էր։

Մահացել է 2011 թվականի սեպտեմբերի 20-ին Քաբուլի Վազիր Ակբար Խան շրջանում գտնվող սեփական տանը՝ մահապարտ ահաբեկչի թյուրբանում թաքնված ռումբի պայթյունից։

Բուրհանուդինի որդին՝ Աֆղանստանի արտաքին գործերի նախարարը, հոր մահից հետո գլխավորել է կուսակցությունը։

## Ծանոթագրություններ

## Արտաքին հղումներ
* Բ. Ռաբբանի. «Մենք չենք խոչընդոտի թալիբներին գրավել Քաբուլը»

Կատեգորիա:Աֆղանստանի քաղաքական գործիչներ
Կատեգորիա:Հայտնի սպանվածներ
Կատեգորիա:Հակակոմունիստներ
Կատեգորիա:Մուսուլման աստվածաբաններ
Կատեգորիա:Աֆղանստանի նախագահներ
Կատեգորիա:Սպանված քաղաքական գործիչներ
Չատրտաու

**Չատրտաու** կամ **Չատր-Տաու** (; ; , նաև՝ **Շատյոր Գորա** (, բառացի թարգմանած՝ նշանակում է **Վրանասար**), ոչ մեծ բարձունք Ռուսաստանի Դաշնության Թաթարստանի Հանրապետությունում՝ Ազնակաևո քաղաքի մերձակայքում՝ նրանից մոտավորապես յոթ կիլոմետր հեռավորության վրա։ Երբեմն բնորոշվում է իբրև Թաթարստանի միակ լեռնաշղթա։

Ամենաբարձր կետի բարձրությունը ծովի մակերևույթից 321,7 մետր է։ Համարվում է Թաթարստանի ամենաբարձր աշխարհագրական օբյեկտներից մեկը։ 1972 թվականից ունի բնության հուշարձանի, 1999 թվականից՝ բնության պահպանվող տարածքի կարգավիճակ՝ 41,5 կմ² ընդհանուր մակերեսով։ Այստեղ աճում են տափաստանային բույսերի բազմաթիվ տեսակներ, որոնցից հիսունը գտնվում են պետության պահպանության ներքո։ Կենդանիներից տարածված են հատկապես տափաստանային մորմոտները (*степные сурки*, շուրջ յոթ հազար գլուխ)։ Սարն առաջացել է ոչ թե տեկտոնիկ բարձրացման, այլ շրջակա հովիտների քայքայման (էրոզիայի) արդյունքում։

## Պատմություն
XVIII դարում սարի լանջերից պղինձ են արդյունահանել (պահպանվել են տասնյակ հորատանցքեր)։ Մի ավանդազրույցի համաձայն՝ այս սարի վրա իր զորքով կանգ է առել Եմելյան Պուգաչովը։ Իբր գագաթին մոտ գտնվող քարանձավներում պահպանվել են հին զենքերի պահուստարաններ։

Չատրտաուի գագաթն ու լանջերը պարապլաներիստների սիրած վայրերից են։

## Ծանոթագրություններ

Կատեգորիա:Բնության հուշարձաններ
Կատեգորիա:Թաթարստան
Կատեգորիա:Ռուսաստանի աշխարհագրություն
Էլեն Մաքարթուր

**էլեն Պատրիցիա Մաքարթուր** (, ), բրիտանացի զբոսանավավարուհի, որը 2005 թվականի փետրվարի 7-ին սահմանել է աշխարհի շուրջ միայնակ արագությամբ նավարկության նոր համաշխարհային ռեկորդ։

## Կարիերա
Ծնվել է Անգլիայի արևելյան լողափին՝ ուսուցիչների ընտանիքում։ Վաղ տարիներից մեծ հետաքրքրություն է դրսևորել առագաստային սպորտաձևերի նկատմամբ։ Սկզբում նավարկել է իր հորաքրոջ զբոսանավով, իսկ հետո դպրոցական նախաճաշերից գումար խնայելով՝ գնել է ոչ մեծ շվերտբորտ, իսկ  17 տարեկանում ձեռք է բերել ողնափայտից 800 կգ տարողությամբ զբոսանավ։ Այդ զբոսանավով մենակ շրջանցել է Բրիտանիան և ստացել է «Տարվա երիտասարդ զբոսանավավար» տիտղոսը։ էլենը որոշում է կայացրել դառնալ պրոֆեսիոնալ զբոսանավավար և հարյուրավոր նամակներ է ուղարկել՝ հովանավորչական օժանդակություն ստանալու համար։ Այդ որոնումները տևել են շուրջ երեք տարի, այն բանից հետո, երբ Մաքարթուրը տեղափոխվել է Ֆրանսիա, կարողացել է հավաքել ու աշխատել ոչ մեծ գումար 6,5 մետրանոց «Mini Transat» զբոսանավով միայնակների տրանսատլանտյան մրցավազքին մասնակցելու համար։

Միայն դրանից հետո է նրան հաջողվել 1998 թվականին գտնել լուրջ հովանավորի՝ «Քինգֆիշերին»։ Ընկերությունը հավատացել է զբոսանավավարին և սկզբում նրա վրա է ներդրել խոշոր գումար՝ 2 մլն ֆունտ ստերլինգ։ Այդպես է սկսվել աշխարհի ամենաանսովոր և գլխապտույտ առագաստային կարիերաներից մեկը։

Մաքարթուրը համաշխարհային ճանաչում է ստացել 2001 թվականին՝ «Քինգֆիշեր» զբոսանավով զբաղեցնելով երկրորդ տեղը Վանդե Գլոբի՝ միայնակների շուրջերկրյա, առանց կանգառների առագաստային մրցաշարում։ 24 տարեկանում նա դարձել է այդ փորձարարական մրցույթի ամենաերիտասարդ մասնակիցը։

2004/2005 թվականի ձմռանը հատուկ նրա համար պատրաստված 23 մետր երկարությամբ *B&Q/Castorama* տրիմարանով նա սահմանել է համաշխարհային ռեկորդ միայնակ շուրջերկրյա ճամփորդությունում՝ 71 օր, 18 րոպե և 33 վայրկյան տևողությամբ։

Ավարտից անմիջապես հետո 2005 թվականի փետրվարին շնորհվել է Բրիտանական Կայսրության շքանշան (*DBE*), ընդ որում նրան մեծարել են այպես, ինչպես հատուկ էր Ֆրենսիս Դրեյք>ի (1580 թվական) և Ֆրենսիս Չիչեսթերի (1967 թվական) ժամանակներին։

thumb|Էլեն Մաքարտուրը ժամանում է Ֆալմուտ՝ Մեծ Բրիտանիա, 2005

Առագաստային սպորտի միջազգային ֆեդերացիան (World Sailing) ամենամյա կոնֆերենցիայի ժամանակ, որը կայացել է 2007 թվականի նոյեմբերին Պորտուգալիայում, ներառել է նրան ISAF-ի փառքի սրահ։

2008 թվականի մարտին պարգևատրվել է Ֆրանսիայի Պատվո լեգեոնի շքանշանով։ Նրա պատվին է անվանվել 20043 *EllenMacArthur* աստերոիդը։

2009 թվականի հոկտեմբերին Մաքարթուրը հայտնել է պրոֆեսիոնալ սպորտը թողնելու իր մտադրության և  համաշխարհային տնտեսության ռեսուրսների և էներգիայի օգտագործման հարցերի վրա կենտրոնանալու մասին։

2010 թվականին նա ղեկավարել է իր անվան բարեգործական հիմնադրամը։

## Գրքեր
2002 թվականին Մաքարթուրը լույս է ընծայել «Taking on the World» («Նվաճելով աշխարհը») վերնագրով իր առաջին գիրքը։ 2010 թվականի սեպտեմբերին լույս է ընծայել երկրորդ ինքնակենսագրականը՝ «Full Circle» («Ամբողջական շրջան») վերնագրով։

## Ծանոթագրություններ

## Արտաքին հղումներ
* Статья в Encyclopedia Britannica.
* Официальный веб-сайт 

Կատեգորիա:Անգլիացի աշխարհագետներ
Կատեգորիա:Անգլիացի ծովագնացներ
Կատեգորիա:Անգլիացի ճանապարհորդներ
Կատեգորիա:Բրիտանացի առագաստանավորդներ
Վահան Արծրունի (մ․թ․ա․ 1-ին դար)

**Վահան Արծրունի** (), հայ նախարար Մեծ Հայքում, Վասպուրական աշխարհի Մեծ Աղբակ գավառի տանուտերը, Վարգեն Արծրունու որդին, Շամբիթի հայրը, Արծրունիների նախարարական տոհմից։

## Ծանոթագրություններ

Կատեգորիա:Արծրունիներ
Մադհավ Նեպալ

**Մադհավ Կումար Նեպալ** (, ), Նեպալի վարչապետը 2009 թվականի մայիսի 25-ից մինչև 2011 թվականի փետրվարի 3-ը։ Իրական անունը Ուպադհյայա է։ Նա հրաժարվել է այդ ազգանունից, քանի որ այն ընդգծում է բրահմանների վարնայի մեջ մտնող արտոնյալ կաստայից ծագումը։

## Քաղաքական գործունեություն
1969 թվականին միացել է ընդհատակյա կոմունիստական շարժմանը։ 1971 թվականին ընդունվել Է Նեպալի հեղափոխական կազմակերպություն (մարքսիստական-լենինյան), որի հետ 1975 թվականին միացել է Համաչինական կոմունիստական հեղափոխական համակարգող կոմիտեին (մարքսիստ-Լենինյան)։ Դրա հիման վրա 1978 թվականին ստեղծվել Է Նեպալի Կոմունիստական կուսակցությունը (մարքսիստ-լենինյան), որի Քաղբյուրոյի անդամ է դարձել Նեպալը։

15 տարվա ընթացքում եղել Է Նեպալի Կոմունիստական կուսակցության (Միավորված մարքսիստական-լենինյան) գլխավոր քարտուղարի պաշտոնում (1993-2008)։

1991-1999 թվականներին գլխավորել է խորհրդարանական ընդդիմությունը, բացառությամբ 1994-1995 թվականներին, երբ փոխվարչապետ էր Մանա Մոհան Ադհիկարիի կոմունիստական կառավարությունում։

2008 թվականին ՔՊՆ-ն (ՕՄԼ) առաջարկել է նրա թեկնածությունը Նեպալի նախագահի պաշտոնում։

2009 թվականի մայիսի 25-ին Նեպալի Միավորված կոմունիստական կուսակցության (մաոիստական) առաջնորդ Պրաչանդայի հրաժարականից հետո գլխավորել է երկրորդ կառավարությունը Հանրապետական Նեպալի պատմության մեջ։ Նրա օգտին ոչ այլընտրանքային քվեարկության ժամանակ իրենց ձայնը տվել են խորհրդարանական 25 քաղաքական ուժերից 22-ի ներկայացուցիչները (խոշորագույն կոմկուսի՝ մաոիստական կուսակցության ներկայացուցիչները, լքել են նիստերի դահլիճը՝ ի նշան բողոքի)։ Նեպալը վերադարձել է գրեթե քաղաքական անհայտությունից, այն բանից հետո, երբ նա 2008 թվականի ապրիլի 12-ին ստիպված էր լքել կոմունիստական կուսակցության գլխավոր քարտուղարի պաշտոնը երկու ընտրատարածքներում տեղի ունեցած ձախողման պատճառով, որտեղ նա առաջադրվել էր և պարտվել մաոիստների թեկնածուներին։

2010 թվականի մայիսի 29-ին Մադհավ Կումարը հայտարարել է, որ պատրաստ է հրաժարական տալ։ Նման որոշում է կայացվել այն բանից հետո, երբ նա առաջարկել է երկարացնել Նեպալի խորհրդարանի աշխատանքի ժամկետը, իսկ Նեպալի երեք հիմնական քաղաքական կուսակցությունները պայմանավորվել են միասին գործել քաղաքական ճգնաժամը կանխելու համար։ Հունիսի 30-ին Մադհավ Կումարը հրաժարական է տվել, որից հետո շարունակել է գլխավորել Նեպալի ժամանակավոր կառավարությունը մինչև 2011 թվականի փետրվարը, երբ ընտրվել է երկրի պաշտոնական վարչապետ։

## Ծանոթագրություններ

Կատեգորիա:21-րդ դարի քաղաքական գործիչներ
Կատեգորիա:Կոմունիստ ղեկավարներ
Կատեգորիա:Նեպալի քաղաքական գործիչներ
Ֆրանսիշկու Գուտերիշ

**Ֆրանսիշկու Գուտերիշ** (, ), Արևելյան Թիմորի քաղաքական գործիչ, որն Արևելյան Թիմորի նախագահն է սկսած 2017 թվականից։ Նա նաև Ֆրետիլինի նախագահն է, ինչպես նաև 2002-ից 2007 թվականներին եղել է Արևելյան Թիմորի ազգային ժողովի նախագահ։ Որպես Ֆրետիլինի թեկնածու, նա մասնակցել է 2007 և 2012 թվականների նախագահական ընտրություններին, բայց երկու դեպքերում էլ պարտվել է երկրորդ փուլում անկախ թեկնածուներին։ Նա նաև մասնակցել է 2017 թվականի նախագահական ընտրություններին և նախկին վարչապետ Շանանա Գուժմաոյի և իր կուսակցության` Թիմորի Վերակառուցման Ազգային Կոնկրեսի օգնությամբ ընտրվել է որպես նախագահ։

## Կյանք և կարիերա
Ծնվել է 1954 թվականին, Օշույում, Գուտերիշը իրեն նկարագրել է որպես «աղքատ ընտանիքի և համեստ մարդկանց որդի»։ Նա կաթոլիկ է և գերիլիայի նախկին մարտիկ։ 1998 թվականին Ավստրալիայի Սիդնեյ քաղաքում կայացած Ֆրետիլինի Արտակարգ Խորհրդաժողովում նրան անվանել են Զինված Դիմադրության Խորհրդի գլխավոր համակարգող։ 2001 թվականի հուլիսին նա ընտրվել է Ֆրետիլինի նախագահ։ Գուտերիշը ընտրվել է Վստահորդների Ասամբլեա 2001 թվականի օգոստոսի խորհրդարանական ընտրություններում, և նա դրանից հետո ընտրվել է Վստահորդների Ասամբլեայի կողմից որպես դրա նախագահ, երբ Արևելյան Թիմորն ստացել իր անկախությունը 2002 թվականի մայիսին, Վստահորդների Ասամբլեան վերափոխվել է Ազգային Ժողովի, և Գուտերիշը մնացել է դրա նախագահ։

2007 թվականի նախագահական ընտություններին Գուտերիշը առաջադրվել է որպես Ֆրետիլինի թեկնածու և պոպուլիստական արշավ է իրականացրել։

Այնուամենայնիվ, Ֆրետիլինի մի քանի մասնակիցներ մեղադրում էին նրան 2006 թվականի Արևելյան Թիմորի ճգնաժամի համար և նրա փոխարեն աջակցում էին վարչապետ Ժոզե Ռամոս Հորտային, որն առաջադրվել էր որպես անկախ թեկնածու։ Ընտրությունների առաջին փուլում որը անցկացվել է ապրիլի 9-ին, Գուտինեշը զբաղեցրել էր առաջին տեղը ձայների 27.89%-ով։ Նա և Ռամոս Հորտան մասնակցել են երկրորդ փուլին մայիսին, և Գուտերիշը պարտվել է ձայների 31%-ով, իսկ Ռամոս-Հորտան հաղթել է ձայների 69%-ով։ Նա ընդունել է արդյունքը և շնորհավորել է Ռամոս Հորտային։ Գուտերիշը վերընտրվել է խորհրդարանում 2007 թվականի հունիսի խորհրդարանական ընտրություններում որպես Ֆրետիլինի թեկնածուների ցուցակի առաջին անուն։ 2017 թվականի նախագահական ընտրություններին Գուտերշը նորից առաջադրվել է որպես Ֆրետիլինի թկենածու նախկին վարչապետ Շանանա Գուժմաոյի և նրա կուսակցության` Թիմորի Վերակառուցման Ազգային Կոնկրեսի աջակցությամբ։ Վաղ արդյունքները ցույց են տվել, որ նա հաղթել է ձայների ավելի քան 50%-ով առաջին փուլում։ Գուտերիշը պաշտոնը ստանձնել է 2017 թվականի մայիսի 20-ին` որպես Արևելյան Թիմորի առաջին ընտրված կուսակցական նախագահ։

## Ծանոթագրություններ

## Արտաքին հղումներ
* East Timor: Birth of a Nation: Lu Olo's Story

Կատեգորիա:Պետության գործող ղեկավարներ
Կատեգորիա:21-րդ դարի քաղաքական գործիչներ
Կատեգորիա:Արևելյան Թիմորի քաղաքական գործիչներ
Վահան Ամատունի (զորավար)

**Վահան Ամատունի** (), հայ նախարար և զորավար Մեծ Հայքում, Վասպուրական աշխարհի Արտազ, Ճվաշռոտ (Ամատունիքի) գավառների և Այրարատ աշխարհի Արագածոտն գավառի Օշական բերդ-ամրոցի տերը, Օտա Ամատունու որդին, Կարեն Ամատունու հայրը, Ամատունիների նախարարական տոհմից։

## Կենսագրություն
Վահան Ամատունին եղել է Ամատունյաց տոհմի տանուտերը։ Մեծ Հայքի արքա Տրդատ Գ Մեծի (287-330) գահակալման ժամանակ եղել է նրա չորս զորավարներից մեկը, իսկ Խոսրով Գ Կոտակի (330-338) ժամանակ՝ արևելյան բանակի զորավար։ 335-336 թվականներին մասնակցել է հայոց սպարապետ Վաչե Մամիկոնյանի կողմից Աղվանքի Արշակունի մազքութների թագավոր Սանեսանի՝ Մեծ Հայք կատարած արշավանքի ճնշմանը, որի համար, որպես պարգև ստացել է՝ Օշականը։

## Ծանոթագրություններ

Կատեգորիա:4-րդ դարի հայ նախարարներ
Կատեգորիա:Արտազի իշխաններ
Կատեգորիա:Ճվաշռոտի իշխաններ
Կատեգորիա:Օշականի իշխաններ
Սարիտ Հադադ

**Սարիտ Հադադ** (, իսկական անվանում՝ **Սառա Հուդադատովա** (), ), իսրայելցի երգչուհի։

## Կենսագրություն
Սարիտ Հադադը ծնվել է 1978 թվականի սեպտեմբերի 20-ին Իսրայելի Աֆուլահ քաղաքում՝ լեռնական հրեաների բազմազավակ ընտանիքում, որոնք եկել են Դաղստանի Դերբենդ քաղաքից։ Հադադը ընտանիքի ութ երեխաներից ամենափոքրն է։ Նա ունի երեք եղբայր և երեք քույր։ Երբ Սառան 3 տարեկան էր, Խուդադատովների ընտանիքը տեղափոխվել է Հադերա քաղաք։ Տասը տարեկանում նա մասնակցել է երիտասարդ տաղանդների մրցույթին, որտեղ կատարել է դաշնամուրային ստեղծագործություն։ Նա նաև նվագում է երգեհոն, կիթառ, ակորդեոն և դարբուկա։

### Երաժշտական գործունեություն
15 տարեկանում ելույթ է ունեցել «Ցեիրեյ Հադերա» («Երիտասարդ Հադերա») խմբի հետ։ Նեթանյա քաղաքում երիտասարդական խմբի ելույթներից մեկում Սառային նկատել է պրոդյուսեր Ավի Գուետան։ Պրոդյուսերը տպավորված էր երիտասարդ երգչուհու ձայնային ունակություններով և նրան առաջարկել է պայմանագիր կնքել։

2002 թվականին Տալլինում կայացած Եվրատեսիլ երգի մրցույթում՝ ներկայացրել է Իսրայելը «Light a candle» երգով և զբաղեցրել 12-րդ տեղը։ Երգչուհու հինգ ալբոմ գրավել է իսրայելական հիթ շքերթի առաջին շարքը։

2004 թվականին հաջող շրջայց է կատարել ԱՄՆ-ում, որից հետո Մադոննան հայտարարել է, որ ինքը Հադադի երկրպագուն է։ 2009 թվականի հոկտեմբերին ճանաչվել է Իսրայելում 2000-ական թվականների լավագույն երգչուհի։

Հադադը սովորաբար կատարում է միզրահի երգեր՝ հաճախ օգտագործելով արաբական բառերը։ Որպես կանոն՝ նա ելույթ չի ունենում հրեական տոներին կամ հրեական շաբաթ օրը («Shabbat»):

Նա երգում է բազմաթիվ լեզուներով՝ անգլերեն, արաբերեն, վրացերեն, թուրքերեն, հունարեն և եբրայերեն։ Նա առաջին իսրայելցին է, որը (պրոֆեսիոնալ) ելույթ է ունեցել Հորդանանում։

## Անձնական կյանք
2017 թվականի սեպտեմբերի 21-ին Հադադը ունեցել է մեկ դուստր Նոյա անունով։

## Սկավառակագրություն
### Ալբոմներ
* 1995։ Spark Of Life - ניצוץ החיים
* 1996։ Live In France - ּהופעה חיה בצרפת
* 1997։ The Road I Chose - הדרך שבחרתי
* 1997։ In Arabic - ּשרה בערבית
* 1998։ Law Of Life - חוק החיים
* 1999։ Like Cinderella - כמו סינדרלה
* 1999։ Live at Heichal Hatarbut - ההופעה בהיכל התרבות
* 2000։ Doing What I Want - לעשות מה שבא לי
* 2001։ Sweet Illusions - אשליות מתוקות
* 2002։ Child Of Love - ילדה של אהבה
* 2003։ Only Love Will Bring Love - רק אהבה תביא אהבה
* 2004։ Celebration - חגיגה
* 2005։ Miss Music - מיס מיוזיק
* 2006։ נסיכה של שמחה
* 2007։ The One Who Watches Over Me - זה ששומר עליי
* 2008։ Mbledhja Smooth - האוסף השקט
* 2008։ האוסף הקצבי
* 2009։ Gara e jetës - מירוץ החיים
* 2010։ שרית חדד בקיסריה, מרוץ החיים 2009
* 2011։ 20
* 2013։ ימים של שמחה חלק א'
* 2015։ Sarit Hadad - שרית חדד
* 2017։ Sara Shara - שרה שרה

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Բեմական կեղծանուններ
Կատեգորիա:Բնօրինակում անաղբյուր հոդվածներ
Կատեգորիա:Եվրատեսիլ 2002 երգի մրցույթի մասնակիցներ
Կատեգորիա:Իսրայելցի երաժիշտներ
Կատեգորիա:Իսրայելցի երգչուհիներ
Կատեգորիա:Հրեա երգիչներ